Covid-19: Nog 12 sterftes in SA aangemeld(Foto: Itumeleng English/ANA) Die getal bevestigde Covid-19-gevalle in Suid-Afrika het tot 10 652 gestyg met 637 nuwe gevalle wat die afgelope 24 uur aangemeld is. Volgens dr. Zweli Mkhize, minister van gesondheid, is nog 12 Covid-19-sterftes aangeteken en staan die dodetal nou op 206. Daar is agt nuwe sterftes in die Wes-Kaap aangeteken, twee in die Oos-Kaap, een in KwaZulu-Natal en een in Noordwes. Dit is die eerste sterfte wat in die Noordwes aangemeld is. Mkhize het bevestig dat 356 067 Covid-19-toetse tot dusver gedoen is waarvan 174 978 deur die private sektor en 181 089 deur die openbare sektor gedoen is. Landwyd is 14 731 toetse die afgelope 24 uur uitgevoer. Altesaam 4 357 mense het reeds van die virus herstel. Die grootste styging van gevalle was in die Wes-Kaap. Die getal gevalle het van gister se 5 168 tot 5 621 toegeneem. Wil jy op hoogte bly van alle nuus oor Covid-19 op Maroela Media? Klik hier om in te teken op ŉ daaglikse nuusbrief.